# 【蔣知識同你玩住學】

# 第三集︰Captain Kの直播間

畫面見ERB Facebook及Instagram（IG）代言人蔣知識（Captain K）站在畫面中央做運動，兩邊分別是ERB「軟件及應用程式開發」及「健身指導」課程畢業學員。

螢幕蓋字：

學寫Code

學做Gym

畫面見ERB「西式麵點」課程畢業學員製作蛋糕，蔣知識豎起手指稱讚。

螢幕蓋字：

學整Cake

畫面見ERB「青年課程」畢業學員利用手機拍攝影片，蔣知識站在旁邊。

螢幕蓋字：

學拍片

畫面分成左中右三格，分別是蔣知識拍攝影片、製作蛋糕及運動健身。

螢幕蓋字：

蔣知識同你玩住學

蔣知識在辦公室拿著手機，看見之前發佈的「抹茶芝士漸變蛋糕」Instagram貼文獲得很多點讚，得意忘形地說：如果我份人工好似呢個post嘅like數咁，keep住升就正啦！

螢幕蓋字：

第三集︰Captain Kの直播間

此時老闆突然出現在蔣知識身旁：你話你份人工點話？

蔣知識嚇得彈起，並急忙堆砌藉口：老細！你梗係聽到我話…我份人…工作一定擺第一位嘅！

老闆即拿起手上文件，對蔣知識說：咁啱嘞，嚟緊有個project…

蔣知識心想「又要做嘢？！」立即打斷老闆說話：但…但…但係，我覺得都要俾啲機會其他同事嘅…

螢幕蓋字：

禮讓、禮讓

老闆：咁呀，咁冇計啦，我仲諗住睇埋你今次表現，寫靚你個Appraisal，加你人工…咁我搵過第二個囉…

蔣知識一聽到「加人工」，態度立即改變：咪住！

蔣知識搶過文件，打開一看：拍片promote日本美食節，交俾我啦！講玩講食，開正我嗰瓣呀！

螢幕蓋字：

日本？我鄉下喎！

畫面見蔣知識身處一間日式餐廳，一邊調校攝錄機，一邊跟ERB學員Karson通電話：平時我就做開「男一」嘅，今次咪當「演而優則導」囉。

螢幕蓋字：

Karson︰我仲拍緊嘢，晏少少到！

蔣知識：OK，等你做埋直播先，我set住機等你呀！

不久，Karson手持自拍桿進行「網上直播」，他一邊走入餐廳一邊說︰今集就分享住咁多先啦，希望大家鍾意呢條片，記得like同埋subscribe我個channel呀！

螢幕蓋字：

何健恆（Karson）

ERB「青年啟迪培訓證書」課程畢業學員

（課程內容包括短片及網上直播製作、日韓溝通文化等）

Karson見蔣知識正調校攝錄機，但錯漏百出，不禁皺起眉頭說：你咁樣set機唔得㗎…

Karson隨即協助蔣知識調校腳架︰呢一個要校返水平先啦。

再調整器材角度︰校返個適當嘅位置。

還提醒蔣知識要打開攝錄機鏡頭︰仲有呢個鏡頭呀。

畫面見蔣知識坐在鏡頭前，但身旁的補光燈角度不合。

Karson調整燈光：你咁咪背晒光囉。

蔣知識連忙點頭：原來做KOL唔止要好似我咁靚仔，仲要識咁多嘢！點部署？

Karson：你試吓咪先啦。

蔣知識：Testing，testing。

Karson：OK，可以埋位。

蔣知識在鏡頭前正襟危坐，狀甚緊張。他身旁放了幾枝清酒及一碟刺身。

蔣知識：大家好，我係蔣知識Captain K，今日想同大家介紹吓今晚食乜餸…呀…唔係…唔係…唔係…係日本美食至真…哎呀，講乜好呢…

Karson：Cut！你唔好話我知，你冇準備到條片嘅內容呀嘩？

蔣知識嘗試解釋：今次拍片有啲急，我諗住玩即興，即場發揮囉…

Karson：拍片唔係吹水，內容先係最重要㗎！

Karson望一望枱上食物，立即為蔣知識獻計：不如你就地取材，同大家介紹一吓日本嘅飲食文化同埋食物嘅配搭呀！

快鏡見Karson認真地向蔣知識講解日本飲食文化。

螢幕蓋字：

傳統日本料理又名「和食」，基本原則係要帶出食材本身嘅味道，重點係使用新鮮嘅當季食材。清酒可以冷飲、熱飲或常溫飲，有啲適合冰涼飲用，例如吟釀，而純米通常會維持常溫或加熱後品嚐。

蔣知識卻未有專心聽講，更打起瞌睡。

螢幕蓋字：

我瞓一陣先…

Karson望一望蔣知識：你ready未？

蔣知識提起精神說：I am ready！

Karson拿著拍攝拍板，準備開拍：「蔣知識同你玩住學」Take 30！3…2…1…Action！

蔣知識：Konnichiwa ! Watashi wa Captain K desu（用日文作自我介紹：大家好，我係Captain K）。刺身大家就食得多嘞，但係你知唔知道刺身同sake應該點樣配搭呢？嗱，好似𩶘魚同埋真鯛呢啲白肉刺身，脂肪比較少，味道清淡，肉質扎實，最適合配搭純米酒，而紅肉刺身…

蔣知識表現不錯，原來是Karson在鏡頭後舉起「大字報」提水。

螢幕蓋字：

原來有Karson提水！

Karson豎起拇指，讚賞蔣知識的表現大有進步。

拍攝結束，蔣知識說：終於拍完喇，休息吓先！

Karson： 未休息得住，等我教埋你剪片先啦！

蔣知識：做KOL仲要學埋剪片？

畫面見Karson教蔣知識剪片，示範在影片加入特別效果及背景音樂等。

螢幕蓋字：

A Few Hours Later…

蔣知識：搞掂！估唔到你讀完一個ERB課程學到咁多嘢呀！

螢幕蓋字：

ERB課程真係好玩兼實用！

Karson： ERB有咁多課程俾你揀，你都好應該upgrade吓自己啦！

螢幕蓋字：

快啲去Upgrade啦！

畫面見蔣知識在鏡頭前作自我介紹：Yo，我就係你嘅節目主持人Captain K啦…Er…不如嚟多take呀，我三七面呢，好似靚仔啲呀！

Karson表現無奈：Cut！

此時Karson定一定神，詫異地望向枱面說：碟道具刺身呢？

蔣知識摸著自己的肚子，狀甚滿足地說：碟刺身真係好肥美呀！哈哈…

螢幕蓋字︰

“My ERB” Facebook專頁

蔣知識Captain K Instagram頻道

ERB熱線：182 182

[www.erb.org](http://www.erb.org)